Bucurestii de ieri, Bucurestii de azi. Doua orase cum nu se poate mai diferite. In topul care urmeaza, am inclus edificii celebre odata. Dupa disparitie, multe au fost date uitarii, in timp ce altele nu s-au sters din mentalul colectiv.

Nu este un articol foarte exact. Informatii minimale, date aproximative, dar multe poze vechi si noi. –>

Poate printre cele mai importante cladiri ale Capitalei este Palatul Regal de pe Calea Victoriei. Palatul vechi, ridicat de Regele Carol I, a ars intr-un incendiu in anii ’20 ai secolului trecut.

A fost inlocuit de Palatul nou in anii ’30, in perioada Regelui Carol al II-lea. Palatul Regal nou adaposteste in prezent Muzeul de Arta.

Teatrul National vechi se gasea pe Calea Victoriei. Bombardat in 1944, a fost demolat dupa razboi.

Pe locul lui a aparut dupa anul 2000 un hotel modern, care are atasata o replica a intrarii in vechiul Teatru. Chestionabila aceasta imbinare de stiluri.

Palatul Sturdza din Piata Victoriei, sediul Ministerului Afacerilor Straine, ridicat la inceput de secol 20, a fost si el bombardat in al Doilea Razboi Mondial. A fost demolat ulterior.

Se gasea pe locul aleii din dreapta si spatiului verde din fata actualului sediu al Guvernului, Palatul Victoria. Cele doua cladiri au coexistat o perioada scurta.

Hotelul Francez (Lafayette) se ridica in dreapta Palatului Casei de Depuneri (CEC), pe Calea Victoriei. Avariat la cutremurul din 1977, a fost demolat, desi exista parerea ca putea fi consolidat si refacut.

Pe locul terenului viran rezultat s-a ridicat in anii ’90 un colos – Bucharest Financial Plaza, fost sediu Bancorex – un edificiu care strica toata armonia belle-epoque a zonei.

Langa Hotelul Francez se gasea faimoasa Librarie Socec, ridicata la schimbarea secolului (19 cu 20) tot pe Calea Victoriei.

In anii ’30, locul fostei librarii a fost luat de Galeriile Lafayette, actual Magazin Victoria.

Prefectura Politiei Capitalei se gasea langa Libraria Socec, tot pe Calea Victoriei. Era un palat de inaltime mica, destul de simplist.

In anii ’30 a fost inlocuit de noul sediu, existent si azi.

Magazinul General de Paris se gasea la Piata Palatului Regal, langa Ateneul Roman, cam pe locul parcarii din fata restaurantului „Cina” (a se vedea conturul ciclame pe imaginea de mai jos).

A fost extins ulterior cu corpuri de cladire adapostind Jockey Club, Academia Comerciala s. a. A fost demolat la sistematizarea Pietei de la finele anilor ’30, menita sa confere o perspectiva mai larga Palatului Regal nou.

In unghiul format de Calea Victoriei si strada Buzesti, la Piata Victoriei, a existat pana in anii ’40 Palatul Societatii Functionarilor Publici, o cladire foarte frumoasa.

Avariat la bombardamente, a fost inlocuit de un spatiu verde dupa razboi. In anii ’80, ambitia lui Ceausescu de a sistematiza intreg orasul a plantat cam pe acelasi loc un bloc-mamut care adaposteste, printre altele, Comitetul Olimpic Roman.

Vechiul sediu al Ministerului de Interne si, pentru o perioada, al Consiliului de Ministri (Guvernul) se afla pe o straduta disparuta, langa Piata Palatului Regal.

A fost demolat in anii ’30 impreuna cu casele din jurul lui pentru a face loc mai marelui si mai masivului Palat al Ministerului Internelor, terminat dupa razboi. In perioada comunista, aici a fost sediul Comitetului Central al Partidului Comunist Roman. Azi, ministerul si-a recapatat palatul.

Cea mai necunoscuta cladire din acest top este, cu siguranta, sediul Ambulantei (Salvarii) de pe Splai, care dupa 1947 a devenit Spitalul Sportivilor. Se gasea undeva intre Sfatul Popular al Raionului „Nicolae Balcescu” si Podul Mihai-Voda.

A fost demolat in anii ’80 laolalta cu restul imobilelor de pe Splai (sectiunea cuprinsa intre Piata Natiunile Unite si Podul Hasdeu), pentru a se ridica acolo blocuri din ansambul noului Centru Civic.

Este important de subliniat ca aceasta este o lista subiectiva. Cand vorbim de imobile disparute si uitate, la care altele v-ati mai gandi? Ma refer la edificii mari, nu la case individuale.